Diari Oficial de la Generalitat Valenciana


Sumari del DOGV 5223, del 21-03-2006 (2006/3112)

RESOLUCIÓ de data 27 de febrer de 2006, de la Direcció General d'Administració Local de la Conselleria de Justícia, Interior i Administracions Públiques de la Generalitat Valenciana, de correcció d'errades de l'annex I de la Resolució de 14 de novembre de 2005, d'aquesta Direcció General, per la qual es disposa publicar un text de bases generals de selecció de personal al servei de les entitats locals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5223

Data del DOGV
:   21-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/3112


Data del document
:   27-02-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu
    * procediment administratiu
    * administració local

RESOLUCIÓ de data 27 de febrer de 2006, de la Direcció General d'Administració Local de la Conselleria de Justícia, Interior i Administracions Públiques de la Generalitat Valenciana, de correcció d'errades de l'annex I de la Resolució de 14 de novembre de 2005, d'aquesta Direcció General, per la qual es disposa publicar un text de bases generals de selecció de personal al servei de les entitats locals de la Comunitat Valenciana. [2006/X3112]  
Per Resolució de la Direcció General d'Administració Local de la Conselleria de Justícia, Interior i Administracions Públiques de la Generalitat Valenciana, de data 14 de novembre de 2005, publicada en el DOGV número 5155, de 15 de desembre de 2005, es disposa publicar un text de bases generals de selecció de personal al servei de les entitats locals de la Comunitat Valenciana.  
Advertit error en l'annex I de les referides bases, procedeix efectuar correcció d'acord amb el que disposa l'article 105.2 de la Llei 30/1992, de 26 de novembre.  
Aquesta Direcció General, fent ús de les competències que li atribueix l'article 19 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resol:  
Advertit error en l'annex de les bases generals de selecció de personal al servei de les entitats locals de la Comunitat Valenciana, de data 14 de novembre de 2005, publicada en el DOGV número 5155, de 15 de desembre de 2005, es procedeix a efectuar les oportunes rectificacions:  
En la base sisena de l'annex I .Bases generals que han de regir les convocatòries de les proves selectives per a la provisió en propietat de les places de personal funcionari i laboral vacants en la plantilla d'aquest ajuntament.,  
On diu: .Les organitzacions sindicals representades en la Mesa Sectorial de Funció Pública, podran proposar conjuntament el nomenament d'una o un representant i el seu suplent, que actuaran en nom de tots aquests i formarà part del tribunal en qualitat de vocals, amb veu i vot, i que haurà de reunir els requisits establits en l'article 13.4 del Text Refós de la Llei de Funció Pública Valenciana..  
Ha de dir: .En la selecció del personal funcionari i sempre dins de l'àmbit de la negociació amb l'administració local, les organitzacions sindicals representades en la Mesa General de Negociació de la corporació podran proposar conjuntament el nomenament d'un/a representant i el seu suplent, que actuaran en qualitat de vocals, amb veu i vot, i que hauran de reunir els requisits establits en l'article 13.4 del TRLFPV.  
En la selecció del personal laboral la proposta de nomenament d'un/a representant i el seu suplent correspondrà realitzar-la als representants dels treballadors, de conformitat amb el que disposa el conveni col·lectiu de la corporació. Si hi manca, caldrà ajustar-se al que la corporació local i els representants dels treballadors negocien. En qualsevol cas, el representant dels treballadors actuarà en qualitat de vocal, amb veu i vot, i haurà de reunir els requisits establits en l'article 13.4 del TRLFPV..  
València, 27 de febrer de 2006.. El director general d'Administració Local: José-Blas Molés Alagarda.